CELEX: 32019D1113
Language: hu
Date: 2019-06-19 00:00:00
Title: A Politikai és Biztonsági Bizottság (KKBP) 2019/1113 határozata (2019. június 19.) az Európai Unió közép-afrikai köztársasági katonai kiképzési KBVP-missziója (EUTM RCA) uniós missziós erői parancsnokának kinevezéséről (EUTM RCA/1/2019)

1.7.2019   
               
               
                  HU
               
               
                  Az Európai Unió Hivatalos Lapja
               
               
                  L 176/4
               
            
         A POLITIKAI ÉS BIZTONSÁGI BIZOTTSÁG (KKBP) 2019/1113 HATÁROZATA
         (2019. június 19.)
         az Európai Unió közép-afrikai köztársasági katonai kiképzési KBVP-missziója (EUTM RCA) uniós missziós erői parancsnokának kinevezéséről (EUTM RCA/1/2019)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikkére,
         tekintettel az Európai Unió közép-afrikai köztársasági katonai kiképzési KBVP-missziójáról (EUTM RCA) szóló, 2016. április 19-i (KKBP) 2016/610 tanácsi határozatra (1) és különösen annak 5. cikkének (1) bekezdésére,
         mivel:
         
                     (1)
                  
                  
                     A (KKBP) 2016/610 határozata útján a Tanács az Európai Unióról szóló szerződés 38. cikkének megfelelően felhatalmazta a Politikai és Biztonsági Bizottságot (PBB) arra, hogy meghozza az EUTM RCA politikai ellenőrzésére és stratégiai irányítására vonatkozó megfelelő határozatokat, az uniós missziós erők következő parancsnokainak kinevezéséről szóló határozatokat is beleértve.
                  
               
                     (2)
                  
                  
                     A PBB 2017. december 19-én elfogadta a (KKBP) 2017/2439 határozatot (2), amellyel Hermínio TEODORO MAIO dandártábornokot nevezte ki az EUTM RCA uniós missziós erői parancsnokává.
                  
               
                     (3)
                  
                  
                     Az Európai Unió Katonai Bizottsága 2019. május 15-én Éric PELTIER dandártábornok jelölésének jóváhagyását ajánlotta, akit Hermínio TEODORO MAIO dandártábornok utódjaként 2019. július 8-tól kinevezhetnének az EUTM RCA uniós missziós erői parancsnokává.
                  
               
                     (4)
                  
                  
                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában.
                  
               ELFOGADTA EZT A HATÁROZATOT:
         
            1. cikk
            A Politikai és Biztonsági Bizottság 2019. július 8-i hatállyal Éric PELTIER dandártábornokot nevezi ki az Európai Unió közép-afrikai köztársasági katonai kiképzési KBVP-missziója (EUTM RCA) uniós missziós erőinek parancsnokává.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2019. június 19-én.
            
               
                  a Politikai és Biztonsági Bizottság
               
               
                  az elnök
               
               S. FROM-EMMERSBERGER
            
         
         
            (1)  HL L 104., 2016.4.20., 21. o.
         
         
            (2)  A Politikai és Biztonsági Bizottság (KKBP) 2017/2439 határozata (2017. december 19.) az Európai Unió közép-afrikai köztársasági katonai kiképzési KBVP-missziója (EUTM RCA) uniós missziós erői parancsnokának kinevezéséről (EUTM RCA/4/2017) (HL L 344., 2017.12.23., 40. o.).